**Ілья Галюза** (нар. 16 лістапада 1979, Архангельск, РСФСР) — былы ўкраінскі футбаліст, паўабаронца.

Малодшы брат Ільі, Сяргей Галюза, таксама з’яўляецца прафесійным футбалістам. З 2008 па 2014 год браты праводзілі штогадовы дзіцячы турнір па футболе «Кубак мары».

Клубная кар’ера
---------------

Выхаванец дзіцячай школы луганскай «Зары». Першыя трэнеры — Аляксандр Шакун і Валерый Галустаў.

Пачаў кар’еру ў «Зары», пазней перайшоў у адэскі «Чарнаморац». З 2003 па 2005 (з невялікім перапынкам) гуляў у чэмпіянаце Беларусі за магілёўскі «Дняпро-Трансмаш».

У 2006 годзе выступаў за літоўскі «Шаўляй». У складзе каманды забіў у чэмпіянаце Літвы 16 мячоў, стаў другім бамбардзірам першынства, стаў лепшым асістэнтам A Лігі і быў прызнаны лепшым легіянерам па версіі сайта Futbolas.lt.

### «Таўрыя»

З сярэдзіны сезону 2006/07 выступаў за сімферопальскую «Таўрыю». Разам з камандай стаў уладальнікам Кубка Украіны 2009/10. Усяго за «Таўрыю» ў чэмпіянаце Украіны правёў 123 матчы і забіў 6 мячоў. Пасля таго як віцэ-прэзідэнтам «Таўрыі» стаў Дзмітрый Сялюк Галюза разарваў кантракт з клубам і пакінуў яго ў статусе свабоднага агента.

### «Зара»

У сярэдзіне сезону 2011/12 падпісаў двухгадовы кантракт з луганскай «Зарой». У снежні 2013 года пакінуў луганскі клуб.

### «Шахцёр»

У сакавіку 2014 года пасля прагляду падпісаў кантракт з салігорскім «Шахцёрам». У салігорскім клубе замацаваўся ў якасці асноўнага апорнага паўабаронцы. Па выніках сезону 2014 быў прызнаны аматарамі «Шахцёра» лепшым іграком каманды.

У студзені 2015 года стала вядома, што Ілья пакіне «Шахцёр». 27 студзеня было афіцыйна абвешчана аб раставанні з гарнякамі.

### «Белшына»

У сакавіку 2015 года прыбыў на прагляд у бабруйскую «Белшыну» і ў выніку пачаў сезон 2015 у складзе гэтага клуба. У сезоне 2015 перастаў лічыцца легіянерам у чэмпіянаце Беларусі. Здолеў замацавацца на пазіцыі атакуючага паўабаронцы, стаў адным з лідараў каманды, якой дапамог заняць высокае чацвёртае месца ў чэмпіянаце Беларусі 2015.

У студзені 2016 года стала вядома, што новае кіраўніцтва «Белшыны» не будзе падаўжаць кантракт з большай часткай ігракоў, у тым ліку і Галюзам.

### «Дняпро»

У лютым 2016 года Ілья стаў трэніравацца разам з магілёўскім «Дняпро» і неўзабаве падпісаў кантракт з клубам. У «Дняпро» Галюза стаў капітанам каманды і дапамог ёй па выніках сезону 2016 вярнуцца ў Вышэйшую лігу, аднак сам пакінуў каманду.

У студзені 2018 года, завяршыўшы кар’еру, стаў працаваць дзіцячым трэнерам у структуры магілёўскага клуба.

Дасягненні
----------

* Сцяг Украіны Уладальнік Кубка Украіны: 2010
* Сцяг Беларусі 03Бронзавы прызёр Бронзавы прызёр чэмпіянату Беларусі: 2014
* Сцяг Беларусі Уладальнік Кубка Беларусі: 2014

Зноскі
------

1. ↑  Ilya Galyuza // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Ilya Galiuza // FBref.com<a href='https://wikidata.org/wiki/Track:Q56239490'></a>
3. ↑  «Кубок мечты» братьев Галюза (руск.).  sport.ua (23 снежня 2008). Праверана 22.04.2014.
4. ↑  Илья Галюза привез Кубок Украины в Луганск (руск.).  Террикон (2 чэрвеня 2010). Праверана 22.04.2014.
5. ↑  «Таврия» рассталась с Пищуром (руск.).  Football.ua (11 лістапада 2011). Архівавана з першакрыніцы 7 чэрвеня 2012. Праверана 20.02.2012.
6. ↑  Галюза — игрок «Зари» (руск.).  Football.ua (30 снежня 2011). Архівавана з першакрыніцы 7 чэрвеня 2012. Праверана 20.02.2012.
7. ↑  Юрий Вернидуб: «Зарю» покидает только Галюза»
8. ↑  Илья Галюза стал игроком «Шахтера»
9. ↑  Болельщики солигорского "Шахтера" лучшим игроком сезону в команде назвали Илью Галюзу
10. ↑  Кашевский, Осипенко и Галюза покинут «Шахтер»
11. ↑  Илья Галюза не продлил контракт с "Шахтером"
12. ↑  Илья Галюза прибыл на просмотр в "Белшину"
13. ↑  Карамушка и Галюза перестали считаться легионерами
14. ↑  Сплошной Бобруйск. С Ежуровым в ажуре?
15. ↑  Илья Галюза продолжит карьеру в "Днепре"
16. ↑  Галюза завершил карьеру и стал тренером в школе «Днепра»

|  |  |
| --- | --- |
| ⚙️   Тэматычныя сайты | by.tribuna.com · FBref.com · FootballDatabase.eu · FootballFacts.ru · Soccerway · teams.by · Transfermarkt (ігрок) · Transfermarkt (трэнер) · Прэсбол · УАФ |